《夜坐闻蛩》
元代·惟则

山人坐树阴，树转月当午。江市夜犹喧，笙歌杂砧杵。

寒蛩亦何情，唧唧如共语。前声稍悲悽，后声转哀苦。

人心汝莫知，汝语人莫取。万类各有私，悲欢岂同趣。

茫茫元化中，同一风气使。何如悟天真，随分乐生死。

作者简介：元僧。吉安永新人，字天如。俗姓谭。得法于明本。辟吴城东北隅废圃为方丈，名师子林。又尝遁迹松江之九峰。号佛心普济文惠大辨禅师。工诗。有《师子林别录》。